Operaballet i Oslo

Oslo Operaball har vært arrangert årlig siden studenter ved Universitetet i Oslo laget Mozartball i 1988. Operaballet leide hele den norske Opera tyve år på rad (1988-2007) før opptog gjennom gatene til ballet. Foreningen Tårnseilerne ble stiftet i 1992 og står som arrangør med arrangement av årlige Operaball i sine vedtekter.  
Ballene har enten vært historiske kostymeball eller maskeball og har blitt avholdt i selskapslokalet Gamle Logen siden nyåpningen 1989. Hele den norske Opera ble leid til Operaballet en gang i året i 20 år frem til Operaen ble flyttet til Bjørvika. Siden 2012 har det vært festkonsert og gallaforestilling i den nyoppussede universitetets Aula.
Studenter ved Universitetet i Oslo laget maskeball i Gamle Logen alt i 1850-årene, og da Gamle Logen ble gjenåpnet i 1989 ønsket man å ta opp igjen disse gamle tradisjonene. Det første danseselskapet i Gamle Logen var «selskabet av 18.december 1838», som hadde dansetilstelninger for medlemmer i lille sal. Selskapet er skildret i «Kringla» i skuespillet av samme navn av Henrik Wergeland.


== Historie ==

Oslo Operaball ble opprettet av Bjørn Einar Sakseid. Han oppfordret ballets deltagere de første årene til å stille i rokokko-antrekk med pudder, hvite parykker for kvinnene og i Mozart-stil med knebukser og strømper for mennene.
Etter at Gamle Logen fremsto nyrestaurert, har ballserien vært Logens største arrangement. Deltagerne har overvært en festforestilling før det går fakkeltog gjennom byens gater til Grev Wedels plass og den Gamle Logen. Fra 1988–2006 var forestillingen på den norske Opera i Folketeaterbygningen. Den nye Operaen i Bjørvika åpnet i 2008. I 2007 og 2011 ble det laget mini-opera på den Gamle Logen. I 2016 gikk opptoget for første gang ned Karl Johans gate, med historiske kostymer fra Søndenfjeldske musqueteerkorps og kjøretøy fra bl.a. brannmuseet i Oslo. 
Operaballkomiteen var løseslig sammensatt de to første årene og fikk først egne vedtekter i 1992. I 1990 var Operaballet avslutningen av studenterhusuka (DNS). Ballkomitéen kalte seg for kulturentusiastene 2004–2011. Foreningen Kulturentusiastene startet Oslo Operafestival i 2006 med Operaballet som avslutning av festivalen i flere år. Leder Gjørill Songvoll mottok Oslo bys kunstnerpris 2008. Etter hun fratrådte i 2011 skiftet Kulturentusiastene navn til Oslo Operafestival og Operaballet ble igjen arrangert av foreningen Tårnseilerne.   
Tårnseilerne har også arrangert Slottsball på Akershus festning og Eventyrball på Holmenkollen Park Hotell, 1995 med Ivo Caprino og Lars Andreas Larssen som leste erotiske folkeeventyr.    


== Opptog ==
Karnevalstradisjonen har to elementer: et opptog gjennom byens gater og et innendørs maskeradeball. De europeiske balltradisjonene fulgte portugiserne til Brasil, og ankomsten i ballantrekk inspirerte det som vi idag kjenner som karnevalet i Rio. Operaballet arrangerer hvert år et fakkeltog gjennom historiske gater i gamle Christiania ned til grev Wedels plass og Gamle Logen, ledsaget av rytterkorpset fra sentrum politi. Opptoget inneholder hestedrosje, historiske kostymer, vektere og innslag som musikk, sjonglørere og ildblåsere. Siden 2012 har Operaballets opptog gjennom Oslos gater blitt ledsaget med klokkespill fra tårnet i Oslo rådhus. Arrangementet er nå godkjent av rådhusforvaltningen som fast innslag i Oslo rådhus sin årskalender.  


=== Avleggere ===
Det er blitt avholdt Operaball flere steder etter modell og invitasjon fra Operaballet i Oslo. Blant annet i Samfundet i Trondheim, Den Jyske Opera, Operaen i Rostock og Københavneroperaen, med henvisning til og deltagelse fra Operaballene i Oslo.
Den jyske opera har arrangert flere maskeball etter besøk på Oslo Operaball og med deltagelse fra Oslo. Maskeballet i 2005 ble holdt 5. februar.
Det første maskeballet i København etter modell fra Operaballet i Oslo ble holdt 18. februar 2005 i Det Kongelige Teater og Moltkes palé.


=== Tidslinje ===
1988: Così fan tutte-operaen (W.Mozart) innledet ballet den 17. april. Temaet var rokokkoball på rokokksalen, Grand Hotell
1989: Figaros Bryllup (av W.Mozart), den 25. februar – Tema : Mozartball i det nyåpnede Gamle Logen
1990: Faust (opera) (av C.Gounod), den 24. mars – Tema:Pariserball
1991: La traviata (av G.Verdi), den 23. februar – Maskeballets tema: «Paris»
1992: Tosca, på skuddårsdagen – Maskeballets tema: Roma
1993: Don Giovanni, den 13. mars – Tema: Rokokkoball
1994: Barbereren i Sevilla, den 30. april – Tema: Roma 1849
1995: Carmen, den 1. april – Tema: «Stilforvirringen»
1997: La traviata, den 22. februar – Tema: «stilforvirringen»
1998: Tryllefløyten, på Valentinsdagen 14. februar (med bryllupskortesje)
1999: Czardasfyrstinnen, den 13. mars
2000: Madama Butterfly, den 26. februar – Tema: Victoria-tiden
2001: Elskovsdrikken, den 24. februar
2002: Den Glade Enke, den 27. april
2003: Hans og Grete, den 4. oktober – Tema: eventyr
2004: Don Pasquale, den 2. oktober (ballet ble vist på Norge Rundt 22. oktober 2004)
2005 15. oktober
2006: Carmen, den 16. september
2007: Operahotellet-forestillingen (regi: Espen Hallor) holdt på Gamle Logen, den 15. september
2008: Titus, den 18. oktober
2009: Don Pasquale, den 20. oktober
2010: Maskeball, den 16. oktober
2011: Mini-Figaro Maskeball, den 5. mars
2012: Gallaforestilling i Universitetets Aula 18. februar med Eir Inderhaug og Aksel Kolstad, m.fl.
2013 16. februar festkonsert i Univ Aula, i samarbeide med den norske Opera
2014 8. februar festkonsert i Univ Aula med Reza Aghamir og solister. Klokkespill fra Oslo rådhus
2015 7. februar festkonsert i Univ Aula, prod. Yngve Søberg. Konserter Gamle Logen: Andrijana Vuckovic
2016 6. februar festkonsert i Univ.Aula Reza e i Ragazzi. Konserter Gamle Logen: Caroline Wettergreen
2017 4. februar festkonsert i Univ Aula. Håkon Kornstad Tenor Battle. Klokkespill fra Oslo rådhus og Oslo domkirke.
2018 3.februar kl 17.56 Oslo symfoniorkester i logen [1]
2019 19.januar Operahistorien på 60 minutter
2020 8.februar Caroline Wettergreen . Opptog Karl Johans gate. Klokkespill ved Laura-Marie Rueslåtten


== Se også ==
Operaball
Operaballet i Wien
Dovregubbens Hall
Karneval
Balselskabet foreningen
Maskeradeball
Reidar Warme


== Referanser ==


== Eksterne lenker ==
Tårnseilerne
Operaballets hjemmeside